152. löggjafarþing 2021–2022.

Þingskjal 680 — 472. mál.

Fyrirspurn

til félags- og vinnumarkaðsráðherra um kærur til kærunefndar
greiðsluaðlögunarmála vegna ákvarðana umboðsmanns skuldara.

Frá Ásthildi Lóu Þórsdóttur.

1.	Hversu margar kærur bárust kærunefnd greiðsluaðlögunarmála frá ársbyrjun 2010 til ársloka 2015 vegna ákvarðana umboðsmanns skuldara á grundvelli laga um greiðslu
aðlögun, nr. 101/2010? Svar óskast sundurliðað eftir árum, hvaða ákvæðum laganna hin kærða ákvörðun byggðist á og niðurstöðu máls.

2.	Hversu mörgum umræddra kærumála var vísað frá á þeim grundvelli að umboðsmaður skuldara tók mál kæranda til skoðunar á ný á meðan nefndin var með málið til umfjöll
unar? Svar óskast sundurliðað eftir árum.

3.	Hver var meðalmálsmeðferðartími umræddra kærumála, þ.e. frá því að kæra barst og þar til úrskurður lá fyrir, að undanskildum málum sem var vísað frá á þeim grundvelli að kæra barst eftir að kærufrestur rann út? Svar óskast sundurliðað eftir árum.

4.	Í hversu mörgum umræddra kærumála var málsmeðferðartími hjá nefndinni lengri en þrír mánuðir? Svar óskast sundurliðað eftir árum.

5.	Hversu oft hefur umboðsmaður skuldara höfðað dómsmál til að fá úrskurði kærunefndar greiðsluaðlögunarmála hnekkt? Svar óskast sundurliðað eftir árum.

6.	Hversu oft hafa aðrir en umboðsmaður skuldara höfðað dómsmál til að fá úrskurði kæru
nefndar greiðsluaðlögunarmála hnekkt? Svar óskast sundurliðað eftir árum og aðilum.

Skriflegt svar óskast.